**SPrÁva o Účasti verejnosti na Tvorbe právnych Predpisov**

     Verejnosť bola o príprave návrhu zákona informovaná prostredníctvom predbežnej informácie k návrhu zákona zverejnenej na webovom sídle Ministerstva kultúry Slovenskej republiky (<http://www.culture.gov.sk/aktuality-36.html?id=638>), na webovom sídle Ministerstva hospodárstva Slovenskej republiky a v informačnom systéme verejnej správy Slov-Lex (PI/2016/4).

    Verejnosť bola do prípravy predloženého návrhu zákona zapojená aj prostredníctvom konzultácií s podnikateľskými subjektmi, ktoré boli realizované v zmysle Jednotnej metodiky na posudzovanie vplyvov. Výsledky týchto konzultácií sú uvedené v Analýze vplyvov na podnikateľské prostredie a v Správe o výsledkoch testu malých a stredných podnikov, ktoré sú prílohou predloženého materiálu.

  K predbežnej informácii k návrhu zákona vznieslo vyjadrenie Združenie podnikateľov Slovenska (ďalej len „ZPS“) a Asociácia zamestnávateľských zväzov a združení Slovenskej republiky predloženú informáciu vzala na vedomie. Vyjadrenie ZPS je totožné so stanoviskom, ktoré uplatnilo v rámci konzultácií s podnikateľskými subjektmi. Po analýze návrhov ZPS dospel predkladateľ k záveru, že tieto návrhy nie je možné pri príprave legislatívneho návrhu zohľadniť, keďže by tak nebolo možné dosiahnuť cieľ sledovaný navrhovanou právnou úpravou.